Միայն թե խորհող ու արդար դատող մարդկանց համար Ասադի դեմ Էրդողանի խոսքերը կարող են ուղղակի գովասանք հնչել՝ եթե փորձեն նրա գործերը դիտարկել մեկ այլ լույսի ներքո: Սեփական քաղաքացիներին սպանելու մեղադրանք է հռչակում ցեղասպան երկրի նախագահը (ավելի հարմար համարելով իր իրավանախորդների ոճիրն ուրանալ) և նա, ով «գյուլենականի» պիտակ կպցնելով՝ զանգվածաբար բանտերն է լցնում իր ղեկավարած պետության քաղաքացիներին: «Իսլամական պետություն» ահաբեկչական խմբավորման դեմ տարիներով պատերազմ մղող և իր պետությունը նրանցից մաքրած Ասադին ահաբեկիչ է համարում մի մարդ, որի երկիրը տարանցիկ ուղի է նույն ահաբեկիչների համար: